OpenLLM-France/wikimedia huggingface dataset:
# Fernando López Castillo

Fernando López Castillo (Gasteiz, 1953ko martxoaren 11 - ) arabar zinema ekoizle, dokumentalgile eta politikaria da.

## Biografia

Ikus-entzunezkoen ekoizle, errealizadore eta gidoilari gisa esperientzia zabala du bai zinema, bai telebista eta baita Publizitate alorrean ere. 1989 eta 1997 urte bitartean, Gasteizko Irudi eta Teknologia Zentroaren zuzendaria izan zen. Betidanik egon da Ikus-entzunezko kulturaren mundura lotuta. Horrela, ekoizpen zinematografikoentzako laguntzen batzordeko kidea izan da, Deustuko Unibertsitateko irakaslea eta NEFF-eko (New European Film Festival) zuzendaria, besteak beste.

## Filmografia

* 2011: Mar de arena
* 2010: El tren de las moscas
* 1992: El ojo del fotógrafo
* 1989: Gran Sol
* 1987: Kareletik
* 1985: Hamaseigarrenean aidanez
* 1985: Ehun metro
* 1985: Zergatik Panpox?

## Erreferentziak

* ↑ Euskadiko Filmategia. López Castillo, Fernando. .
* Datuak: Q21964279
# Fernando Lumbreras

Fernando Lumbreras Almunia (Tutera, 1984ko abenduaren 19a-) nafar futbolari ohia da. Ezker atzelario lanetan aritzen zen. Txema Lumbreras futbolari ohiaren sema da.

## Estatistikak

2015eko Maiatzak 18an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Tudelano | 3. | 2002/03 | - | - | - | - | - | - | - | - | - | - | - | - |
| Tudelano | Denera | Denera | - | - | - | - | - | - | - | - | - | - | - | - |
| Sanse | 2.B | 2003/04 | 6 | 0 | - | - | - | - | - | - | - | - | 6 | 0 |
| Sanse | 2.B | 2004/05 | 19 | 0 | - | - | - | - | - | - | - | - | 19 | 0 |
| Sanse | Denera | Denera | 25 | 0 | - | - | - | - | - | - | - | - | 25 | 0 |
| Alaves Aficionados | 2.B | 2005/06 | 13 | 0 | - | - | - | - | - | - | - | - | 13 | 0 |
| Alaves Aficionados | Denera | Denera | 13 | 0 | - | - | - | - | - | - | - | - | 13 | 0 |
| Tudelano | 3. | 2006/07 | - | - | - | - | - | - | - | - | - | - | - | - |
| Tudelano | 3. | 2007/08 | 32 | 1 | - | - | - | - | - | - | - | - | 32 | 1 |
| Tudelano | 3. | 2008/09 | 25 | 1 | - | - | - | - | - | - | - | - | 25 | 1 |
| Tudelano | 3. | 2009/10 | 28 | 1 | - | - | - | - | - | - | - | - | 28 | 1 |
| Tudelano | 3. | 2010/11 | 27 | 2 | - | - | - | - | - | - | - | - | 27 | 2 |
| Tudelano | 3. | 2011/12 | 31 | 2 | - | - | - | - | - | - | - | - | 31 | 2 |
| Tudelano | 2.B | 2012/13 | 36 | 0 | - | - | - | - | - | - | - | - | 36 | 0 |
| Tudelano | 2.B | 2013/14 | 31 | 1 | 2 | 0 | - | - | - | - | - | - | 33 | 1 |
| Tudelano | 2.B | 2014/15 | 25 | 1 | - | - | - | - | - | - | - | - | 25 | 1 |
| Tudelano | Denera | Denera | 235 | 9 | 2 | 0 | - | - | - | - | - | - | 237 | 9 |
| Tarazona | 3. | 2015/16 | 32 | 3 | - | - | - | - | - | - | - | - | 32 | 3 |
| Tarazona | 3. | 2016/17 | - | - | - | - | - | - | - | - | - | - | - | - |
| Tarazona | 3. | 2017/18 | - | - | 1 | 0 | - | - | - | - | - | - | 1 | 0 |
| Tarazona | Denera | Denera | 32 | 3 | 1 | 0 | - | - | - | - | - | - | 33 | 3 |
| Arnedo | 3. | 2018/19 | 27 | 0 | - | - | - | - | - | - | - | - | 27 | 0 |
| Arnedo | Denera | Denera | 27 | 0 | - | - | - | - | - | - | - | - | 27 | 0 |
| Atlético Cirbonero | 3. | 2019/20 | 10 | 0 | - | - | - | - | - | - | - | - | 10 | 0 |
| Atlético Cirbonero | Denera | Denera | 10 | 0 | - | - | - | - | - | - | - | - | 10 | 0 |
| Ibilbide osoan | Ibilbide osoan | Ibilbide osoan | 342 | 12 | 3 | 0 | - | - | - | - | - | - | 345 | 12 |

## Kanpo estekak

* Datuak: Q19948038
# Espainiako Gurutze Gorria

Espainiako Gurutze Gorria (gaztelaniaz: Cruz Roja Española) humanitario, borondatezkoa eta interes publikoko erakundea da, bere jarduera Espainiako Gobernuaren eta Espainiako errege-erreginen goi-patronasgoaren babespean garatzen duena. Gurutze Gorriaren eta Ilargi Gorriaren Nazioarteko Mugimenduko kidea da.

## Historia

Espainiako Gurutze Gorria 1864an antolatu zuten, Jerusalemgo San Joan Ospitaleko Zaldunen Ordenaren babespean, eta onura publikoko sozietate izendatu zuten. Nicasio Landa iruindarra, Joaquín Agulló Ripaldako markesarekin batera, Nazioarteko Gurutze Gorriaren Espainiako ordezkaritzaren sortzaileetako bat izan zen, eta, ondoren, Espainiako Gurutze Gorriarena. Hasieran, gatazka armatuetan esku hartze humanitarioak izan zituen ardatz, hala nola, 1870ean, Frantzia-Prusia Gerran. Espainiako Gurutze Gorriak laguntza humanitarioa bidali zuen lehenengo aldiz, eta 1872an, Hirugarren Karlistaldian. Azken gatazka horretan eraiki zuen erakundeak bere lehen ospitalea herrialdean, zehazki Miranda Ebron. Concepcion Arenalek zuzenduta, ospitaleak guztira 65 ohe zituen.

## Erreferentziak

* ↑ (1967), The International Review of the Red Cross, International Committee of the Red Cross, nº 70-81.
* ↑ (Gaztelaniaz) «Cruz Roja recuerda en una charla la creación su primer hospital hace 150 años» El Correo 2022-05-12.

## Kanpo estekak

* Datuak: Q5792382
* Multimedia: Cruz Roja Española / Q5792382
# Espainiako Gobernuko presidente

Espainiako Gobernuko presidentea Espainiako gobernuko lehen ministroa da. Gobernuko presidentea Ministroen Kontseiluko buru da eta bere ministroak izendatzen ditu; horrela, Gobernuko presidenteak Gobernuaren politikak ezartzen ditu eta Kabineteko kideen ekintzak koordinatzen ditu. Gobernu-buru den aldetik, aholkuak ematen dizkio erregeari, errege prerrogatibak erabiltzeari buruz.
Ezin da zehaztu noiz sortu zen kargua, baina lehen ministroaren bulegoak bilakaera izan du historian zehar, gaur egun arte. 1823an arautu zen formalki, lehen aldiz, Fernando VII.a erregeak bere Estatu Idazkaria izendatu zuenean Ministro Kontseiluko lehendakaria, eta gaur egungo erregulazioa Joan Karlos I.aren erregealdian ezarri zen, 1978ko Konstituzioan. Arau goren horrek zehatz-mehatz deskribatzen ditu bere funtzioa eta konstituzio-eskuduntzak, kargua hartzeko eta uzteko modua, bai eta Gobernuko presidentearen eta Parlamentuaren arteko harremanak ere.
Kargua hutsik geratuko balitz, erregeak lehen ministro izateko hautagai bat izendatzen du, Diputatuen Kongresuaren konfiantzazko botoaren mende jartzeko, Gorte Nagusien beheko ganbera. Inbestidura parlamentarioa da, eta, haren bidez, gobernuburua zeharka aukeratzen dute Diputatuen Kongresu hautetsiek. Praktikan, Gobernuko presidentea Kongresuan gehiengoa duen alderdiaren liderra da ia beti, baina ez nahitaez. Gobernuko presidentearen egoitza eta bulego ofiziala Madrilgo Moncloako jauregia da.
Pedro Sánchez, Espainiako Langile Alderdi Sozialistakoa (PSOE), Gobernuko lehendakaria da 2018ko ekainaren 2tik, Mariano Rajoy Gobernuko aurreko presidentearen aurkako zentsura-mozioak aurrera egin ondoren. Ordutik, Sánchez hiru kabineteren buru izan da, Adolfo Suárezek bezainbeste, eta Felipe González sozialistaren atzetik. Felipe VI.a erregeak hirugarren aldiz izendatu zuen Sánchez 2023ko azaroaren 17an, koalizio politikoarekin gobernu akordio bat lortu ondoren, Sumar eta beste alderdi batzuen laguntza eskatu ondoren. Hirugarren gobernuak 2023ko azaroaren 21ean hartu zuen kargua.

## Presidenteen zerrenda Demokraziaren berrezarpenean
### Gobernuko presidente ohiak

Espainiak lau Gobernuko presidente ohi ditu bizirik.
* Felipe González 1982–1996 (82 urte)
* José María Aznar 1996–2004 (71 urte)
* José Luis Rodríguez Zapatero 2004–2011 (64 urte)
* Mariano Rajoy 2011–2018 (69 urte)

## Erreferentziak

* ↑ «Home» www.lamoncloa.gob.es (Noiz kontsultatua: 2023-12-10).
* ↑ (Gaztelaniaz) R, J. A.. (2023-11-17). «Pedro Sánchez promete ante el Rey su tercer mandato como presidente del Gobierno» El País (Noiz kontsultatua: 2023-12-10).
* ↑ (Gaztelaniaz) CABALLERO, ÁLVARO. (2023-11-21). «El Gobierno echa a andar con la toma de posesión de los ministros» RTVE.es (Noiz kontsultatua: 2023-12-10).

## Ikus, gainera

* Espainiako presidenteen zerrenda
* Espainiako Gobernua

## Kanpo estekak

* Gobernuko presidentetzaren webgune ofiziala (Gaztelaniaz)
* Datuak: Q844587
* Multimedia: Prime ministers of Spain / Q844587
# Espainiako Herriaren Defendatzailea

Espainiako Herriaren Defendatzailea garrantzi konstituzionala duen organoa da, ombudsmanaren figura suediarretik eratorria («mandataria» edo «ordezkaria»), eta 1978ko Konstituzioaren I. tituluak herritarrei ematen dizkien eskubideak errespetatzeaz arduratzen da (nahiz eta praktikan eskubide konstituzional guztietara zabaltzen den), eta, horretarako, Administrazioaren jarduera gainbegiratu dezake.
1978ko Konstituzioak 54. artikuluan honela dio: «Lege organiko batek arautuko du Herriaren Defendatzailea Gorte Nagusien goi-mandatari gisa; Gorte Nagusiek izendatuko dute titulu honetan jasotako eskubideak defendatzeko, eta, horretarako, administrazioaren jarduera gainbegiratu ahal izango du, Gorte Nagusiei berri emanez». Herriaren Defendatzaileari buruzko apirilaren 6ko 3/1981 Lege Organikoak araututa, 1. artikuluak honela definitzen du: «Gorte Nagusiek Konstituzioaren I. Tituluan jasotako eskubideak defendatzeko izendatutako goi-mandataria, Administrazioaren jarduera gainbegiratu ahal izango duena, Gorte Nagusiei horren berri emanez. Konstituzioak eta lege honek ematen dizkioten eginkizunak beteko ditu».
2021eko azaroaren 18an, eta Francisco Fernández Marugán-en ordez, Gorte Nagusiek Ángel Gabilondo Pujol izendatu zuten titular berri.

## Herriaren Defendatzaileen zerrenda

Kolore honek defendatzaile bezala jardun zuten bitartekari/ondokoak ikustarazten ditu
| Zbkia. | Izena | Kargua hartu | Kargua utzi |
| 1. | Joaquín Ruiz-Giménez (1913–2009) | 1982ko abenduaren 30a | 1987ko abenduaren 30a |
| - | Álvaro Gil-Robles (1944-) | 1987ko abenduaren 30a | 1988ko martxoaren 16a |
| 2. | Álvaro Gil-Robles (1944-) | 1988ko martxoaren 16a | 1993ko martxoaren 16a |
| - | Margarita Retuerto Buades (1944–2005) | 1993ko martxoaren 16a | 1994ko abenduaren 1a |
| 3. | Fernando Álvarez de Miranda (1924–2016) | 1994ko abenduaren 1a | 1999ko abenduaren 1a |
| - | Antonio Rovira Viñas (1952-) | 1999ko abenduaren 1a | 2000ko ekainaren 15a |
| 4. | Enrique Múgica Herzog (1924–2020) | 2000ko ekainaren 15a | 2010eko ekainaren 30a |
| - | María Luisa Cava de Llano (1948-) | 2010eko ekainaren 30a | 2012ko uztailaren 21a |
| 5. | Soledad Becerril (1948-) | 2012ko uztailaren 21a | 2017ko uztailaren 21a |
| - | Francisco Fernández Marugán (1946-) | 2017ko uztailaren 21a | 2021eko azaroaren 18a |
| 6. | Ángel Gabilondo (1949–) | 2021eko azaroaren 18a | Karguan |

## Erreferentziak

* ↑ «Nombramiento por el Congreso de los Diputados y el Senado, acreditado por los Presidentes de ambas Cámaras, de don Ángel Gabilondo Pujol para el cargo de Defensor del Pueblo.» boe.es.

## Ikus, gainera

* Ararteko

## Kanpo estekak

* Espainiako Herriaren Defendatzailearen webgunea
* Europako Arartekoaren webgunea
* Datuak: Q3043121
# Espainiako Gorteen jauregia

Espainiako Gorteen jauregia Espainiako Madril hiriburuan dagoen neoklasiko estiloko jauregi bat da. Bertan, Espainiako Diputatuen Kongresua dago, Espainiako Gorteak osatzen duten bi ganberatako bat dena.

## Kokalekua

Gorteen plazan dago, San Jeronimo ibilbidea eta Zorrilla kalearen artean.

## Historia

1843-1850 artean Narciso Pascual Colomer arkitektoak eraiki zuen, denboraldi guzti horretan zehar diputatuak Madrilgo Errege Antzokian biltzartzera derrrigortuak egon ziren.
1981eko otsailaren 23ko Espainiako estatu-kolpearen lekuko izan zen.
* Atariko bi lehoietako bat.
* Tribuna.
* Legebiltzarra.
* Legebiltzarreko gangaren margolanak.

## Ikus gainera

* Espainiako Diputatuen Kongresua
* Espainiako Gorteak
* 1981eko otsailaren 23ko Espainiako estatu-kolpea

## Kanpo estekak

* Espainiako Diputatuen Kongresuaren webgunea (Gaztelaniaz)
* Espainiako Gorteen jauregia. Monumentamadrid.com (Gaztelaniaz)
* Espainiako Gorteen jauregia. Madrilgo Arkitektoen Eskola (Gaztelaniaz)
* Datuak: Q9054619
* Multimedia: Palacio de las Cortes / Q9054619
# Espainiako Hirugarren Errepublikaren aldeko mugimendua

Espainiako Hirugarren Errepublika (gaztelaniaz: Tercera República Española) Espainiako indar politiko askoren errebindikazioa da, batez ere ezkerreko indarren artean. Hirugarren Errepublika horren defentsa egungo monarkiaren aurrean eskatzen ari da. Eskaerak Espainiako Errege-Etxearen ingurukoen ustelkeriaren aferetan izandako inplikazioez (esaterako Nóos aferaren haritik) eta Joan Karlos I.a Espainiakoaren abdikazioaz indarra hartu du.

## Historia

Joan Karlos I.a Espainiakoa Francisco Franco diktadorearen oinordekoa izan zen, beraz haren legitimitateak zalantza handiak eragin ditu 1975ean Espainiako estatuburu egin zutenetik. Tronurako legitimitate eskas hori bi ekintzekin saiatu zen sendotzen: Espainiako 1978ko konstituzioaren erreferendumaz, eta Joan Karlos I.aren aita zenaren Joan Borboikoa eta Battenbergekoaren ondorengotza-eskubideei uko egiteaz 1997an. Dena den, inoiz ez zaie Espainiako herritarrei bata ala bestea aukeratzeko aukerarik eman.
Gaur egun, Espainiako konstituzioak monarkia parlamentario delakoa ezartzen du gobernu-sistema bezala.
2014ko ekainaren 2an, Joan Karlos I.aren abdikazioaren kariaz errepublikaren aldeko manifestazioak estatu osoan egin ziren, besteak beste Iruñean, Donostian eta Bilbon.

## Errepublikaren aldeko adierazpena

2014ko otsailean hogeita hamar intelektuak Hirugarren Errepublikaren Aldeko manifestoa aurkeztu zuten. Aurkezpena Madrilgo Ateneoan egin zen. Sintatzaileen artean Vicenç Navarro, Rosa Regás, Ángel Viñas, Ignacio Ramonet eta Isaac Rosa zeuden.
Aurretik Espainian bi errepublika izan dira:
* Espainiako Lehenengo Errepublika (1873-1874)
* Espainiako Bigarren Errepublika (1931-1939

## Erreferentziak

* 1 2 http://www.publico.es/actualidad/502920/manifiesto-por-la-iii-republica-ha-llegado-el-momento
* ↑ https://web.archive.org/web/20140606223840/http://www.berria.info/albisteak/92522/espainiako_gobernuak_gaur_bertan_ekingo_dio_erregez_aldatzeko_prozesuari.htm
* ↑ http://www.publico.es/524686/en-directo-la-iii-republica-se-reclama-en-la-calle
* ↑ https://web.archive.org/web/20140606210710/http://www.berria.info/paperekoa/1942/004/001/2014-06-03/txaloetatik_eredu_aldaketara.htm

## Kanpo estekak

* (Gaztelaniaz) Espainiako III. Errepublikaren aldeko intelektualen adierazpena.
* Datuak: Q16638984
# Essing

Essing Alemaniako udalerria da. Bavaria estatuan kokatuta dago, [[Kelheim (barrutia)|Kelheim]] barrutian. 2014an 979 biztanle zituen 17,34 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q174307
* Multimedia: Essing / Q174307
# Essia (Jura)

Essia Frantziako udalerria da, Jura departamenduan dagoena, Borgoina-Franche-Comté eskualdean. 2013an 60 biztanle zituen.

## Demografia
### Biztanleria

2007an Essia udalerrian erroldatutako biztanleak 60 ziren. Familiak 30 ziren, horien artean 15 pertsona bakarrekoak ziren (4 bakarrik bizi ziren gizonak eta 11 bakarrik bizi ziren emakumeak), 11 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 47 etxebizitza zeuden, 33 familiaren etxebizitza nagusia ziren, 8 bigarren erresidentzia ziren eta 5 hutsik zeuden. 40 etxeak ziren eta 6 apartamentuak ziren. 33 etxebizitza nagusietatik 26 bere jabearen bizilekua ziren, 7 alokairuan okupaturik zeuden eta 1 doan lagata zegoen; 5 etxek bi gela zituzten, 7 etxek hiru zituzten, 7 etxek lau zituzten eta 15 etxek bost zituzten. 30 etxek euren parking plaza propioa zuten azpian. 15 etxetan ibilgailu bat zegoen eta 13 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Essia udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 8 |
| 0 | 70-74 | 0 |
| 4 | 65-69 | 4 |
| 4 | 60-64 | 4 |
| 0 | 55-59 | 0 |
| 4 | 50-54 | 0 |
| 0 | 45-49 | 0 |
| 0 | 40-44 | 4 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 4 | 20-24 | 0 |
| 4 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 33 ziren, horien artean 23 aktiboak ziren eta 10 inaktiboak ziren. 23 pertsona aktiboetatik 20 lanean zeuden (10 gizon eta 10 emakume) eta 3 langabezian zeuden (2 gizon eta 1 emakume). 10 pertsona inaktiboetatik 7 erretiraturik zeuden, 2 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 bestelako produktu industrialen fabrikazioko enpresa zen eta 1 zerbitzu enpresa zen.
2000. urtean Essia udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q288919
* Multimedia: Essia (Jura) / Q288919
# Essich

Essich, Eskoziako gaeleraz: Easaich, Eskoziako eremu bat da, Highland eskualdeko Inverness barrutian. Inverness hiria eta Ness aintziraren artean dago.

## Kanpo estekak

* Datuak: Q5399872
* Multimedia: Essich / Q5399872
# Essingen (Renania-Palatinatua)

Essingen Alemaniako udalerria da. Renania-Palatinatua estatuan kokatuta dago, [[Südliche Weinstraße (barrutia)|Südliche Weinstraße]] barrutian. 2014an 2.100 biztanle zituen 11,39 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q654617
* Multimedia: Essingen (Pfalz) / Q654617
# Essingen (Württemberg)

Essingen Alemaniako udalerria da. Baden-Württemberg estatuan dago, [[Ostalb barrutia|Ostalb]] barrutian. 2014an 6.427 biztanle zituen 58,5 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q174483
* Multimedia: Essingen (Württemberg) / Q174483
# Essie Hollis

Essie B. Hollis (Erie, Pennsylvania, 1955eko maiatzaren 16a), saskibaloi jokalari ibilitakoa da, hegaleko posizioan. "Helikoptero" ezizena hartu zuen.
Saski Baskonia taldekiderik nabarmenetarikoa da. Bestela, Puerto Ricoko selekzioarekin aritu zen.

## Kirol ibilbidea

* Saski Baskonia: 1983-1985.
* Askatuak: 1977-78 eta 1985-86 .
* CB Granollers: 1980-1982.
* CB Hospitalet: 1989-1990.

## Markak

Espainiako Ligan saskiratzailerik onena izan zen Askatuak talde donostiarrarekin 1977-78ko denboraldian: 862 puntu (39.18 puntu/part.)
ACB Ligan puntu gehien lortu zuen bigarren jokalaria izan zen Arabatxo Basconia (Saski Baskonia) taldearekin: 761 puntu (1983-84).

## Kanpo loturak

* (Gaztelaniaz) Jokalariaren profila ACBren webgunean
* Datuak: Q3733311
* Multimedia: Essie Hollis / Q3733311
# Eva Ahnert-Rohlfs

Eva Ahnert-Rohlfs (Coburg, 1912ko abuztuaren 11 - Sonneberg, 1954ko martxoaren 9a) astronomo alemaniar bat izan zen. Behaketa garrantzitsuak egin zituen izar aldagarriei buruz.
Eva Rohlfs izenarekin jaio zen Alemaniako Saxonia-Coburgo-Gotha dukerriko hiriburua zen Coburg hirian. Würzburgeko Unibertsitatean, Municheko Unibertsitatean eta Kieleko Unibertsitatean ikasi zuen 1931 eta 1933 bitartean. Familia bizitza egiteko bederatzi urtez erretiratuta eman ondoren, ikasketak berrartu zituen 1942an, eta Bigarren Mundu Gerra amaitu arte Göttingeneko Unibertsitatean jarraitu zuen. 1945etik oso estuki lan egin zuen Cuno Hoffmeister irakaslearekin astronomo laguntzaile bezala Sonnebergeko behatokian. 1951n astrofisika doktoretza jaso zuen Jenako Unibertsitatean.
Sonnebergeko behatokian Paul Oswald Ahnert ezagutu zuen, honekin ezkonduz 1952an. Ezkontza honek bi urte baino ez zuen iraun, Eva 1954an hil baitzen, 41 urte baino ez zituela.

## Bibliografia

* "Strahlungsdruck, Poynting-Robertson-Effekt und interstellare Materie." Mitteilung der Sternwarte Sonneberg 43 (1953)
* "Vorläufige Mitteilung über Versuche zum Nachweis von Meteoritischem Staub." Mitteilung der Sternwarte Sonneberg 45 (1954)
* "Zur Struktur der Entstehung des Perseidenstroms." Veröffentlichung der Sternwarte Sonneberg (part 2, p. 5 - 38) (1956)

## Kanpo estekak

* Datuak: Q77747
# Eva (1962ko filma)

Eva 1962ko Joseph Losey estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Tyvian Jones galestar idazle arrakastatsua eroso eta luxuz bizi da, harik eta Evak, hura galbidera eramateko prest dagoen femme fatale batek, bizitza suntsitzen dion arte.

## Aktoreak

* Jeanne Moreau: Eva Olivier
* Virna Lisi: Francesca Ferrari
* Stanley Baker: Tyvian Jones
* James Villiers: Alan McCormick
* Lisa Gastoni: errusiar ilegorria
* Riccardo Garrone: Michele
* Checco Rissone: Pieri
* Enzo Fiermonte: Enzo
* Giorgio Albertazzi: Branco Malloni

## Erreferentziak

* ↑ www.sansebastianfestival.com

## Kanpo estekak

* Datuak: Q3061215
* Multimedia: Eva (1962 film) / Q3061215
# Eva (2018ko filma)

Eva 2018ko Benoît Jacquot frantziar zinema zuzendariaren filma da, James Hadley Chaseren izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Bertrand gazteak idazle bihurtzea du amets. Idazle ezagun bati eskuizkribua lapurtuko dio, hura hil aurretik, eta arrakasta lortuko du, hura bere izenarekin argitaratuta. Elur ekaitz baten erdian, Evaren etxean hartuko du aterpe. Emakume misteriotsua da Eva, luxuzko prostituta. Idazle iruzurtiari obsesio bihurtuko zaio Eva, haren bidez literatura sortuko duelakoan.

## Aktoreak

* Isabelle Huppert : Eva
* Gaspard Ulliel : Bertrand Valade
* Julia Roy : Caroline
* Richard Berry : Régis Grant
* Didier Flamand : Carolineren aita
* Marc Barbé : Evaren senarra
* Ellen Mires

## Erreferentziak

* ↑ «Eva» Berria 2018-03-07 CC BY-SA 4.0 lizentziapean.

## Kanpo estekak

* Datuak: Q30731245
# Eva (Alabama)

Eva Alabamako herri bat da. Morgan konderrian kokatua dago. 2010ean 519 biztanle zituen, 49,2 kilometro koadrotan banatuta.

## Ikus, gainera

* Morgan konderria

## Kanpo estekak

* Datuak: Q67461
# Eva (argipena)

Eva hitzak esanahi zenbait ditu:
* Eva, Bibliaren arabera lehen emakumea;
* Eva, emakume-izena;
* Eva mitokondriala, duela 200.000 urte inguru Afrikan bizi izan emakumezkoa, gaurko gizaki guztien arbaso matrilineala.
* Envasados Eva, sagardoa eta beste edari batzuk ekoizten dituen Lekunberriko enpresa.
# Eva (Tennessee)

Eva Ameriketako Estatu Batuetako erroldak esleitutako leku bat da. Benton konderrian dago, Tennessee estatuan. 239 biztanle ditu, 5,258097 kilometro koadroko azaleran banatuta.

## Ikus, gainera

* Benton konderria

## Kanpo estekak

* Datuak: Q615278
* Multimedia: Eva, Tennessee / Q615278